《送李元晖阖舍归庐陵》
宋代·连文凤

锐气如君老不磨，悠悠世路涉风波。
西湖旧识惟鸥鹭，故国重来尽黍禾。
短枕客中生梦少，归舟江上载诗多。
相逢未久忽相别，奈此夕阳芳草何。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。